» COVID-19 – Wat Kankerpasiënte Moet Weet | CANSA – The Cancer Association of South Africa
COVID-19 – Wat Kankerpasiënte Moet Weet
26 Maart 2020 – In die belang van kankerpasiënte en -oorwinnaars, gedurende ‘n tyd waar die COVID-19 virus vinnig versprei, stel KANSA waardevolle inligting beskikbaar om te help om pasiënte en oorwinnaars se veiligheid teen die virus te verhoog. KANSA bied aanlynondersteuning deur die KANSA webwerf, sosiale media platforms en personeel aan diens. (Sien inligting en infografiek).
Elize Joubert, KANSA Hoof Uitvoerende Beampte sê: “Kankerpasiënte en -oorwinnaars is onder hoë risiko om ernstig siek te word weens infeksie omdat hul immuunstelsels in die meeste gevalle in gedrang mag wees. Dit is belangrik dat ons voorligting gee oor wat gedoen kan word om hul risiko vir die virus te verlaag, asook wat om te doen indien hul deur die virus besmet sou word. Hulle moet ook weet dat hulle nie alleen is nie, ten spyte van die 21-dae inperking (27 Maart tot 16 April 2020) aangekondig deur President Cyril Ramaphosa op 23 Maart.”
Sommige van KANSA se Sorgtuistes (Bloemfontein, Pretoria, Johannesburg, Durban, Richards Bay en een in Kaapstad by Tygerberg hospitaal) gaan voort om akkommodasie, vervoer, maaltye en sorg te bied aan kankerpasiënte wat kankerbehandeling ontvang ver van hul huis af. Huidiglik geld dit terwyl publieke hospitale oopbly en pasiënte ontvang vir kankerbehandeling. In die ander provinsies is maatreëls in plek vir kritieke pasiënte om voltyds in spesifieke hospitale of behandelingsentra opgeneem te word. KANSA se TLC Tuistes vir kinders en families wat deur kanker geaffekteer word in Pretoria en Durban gaan voort om akkommodasie, met streng beskermsmaatreëls en infeksie-prosedures in plek, asook telefoniese- en aanlyn ondersteuning te bied. #CANSACareHomes
“KANSA personeel en vrywilligers sal ook voortgaan om pasiënte aanlyn deur ons webwerf, sosiale media ondersteuningsgroepe en -platforms gedurende die inperkingsperiode te ondersteun. Ons doen ‘n beroep op diegene wie in ‘n posisie is om ons volgehoue ondersteuning van kankeroorwinnaars en -pasiënte deur aanlyn donasies te ondersteun, om so te maak,” vra Joubert. #CANSAcares
KANSA gaan ook voort om stoma pasiënte met bestellings en aflewerings by te staan wat weekliks op Donderdae geprosesseer sal word. Pasiënte en oorwinnaars kan epos na thavenga@cansa.org.za of stomapta@cansa.org.za of WhatsApp 078 942 9290. #CANSAstoma
“Dankie aan al ons toegewyde versorgers, verpleegsters en mediese personeel wat onbaatsugtig voortgaan om ons pasiënte se behoeftes voorop te stel, ongeag persoonlike risiko gedurende hierdie tyd. Dit sou nie moontlik wees om met ons unieke dienslewering voort te gaan as dit nie vir hulle was nie – ons is oneindig dankbaar om so ‘n wonderlike sorgspan te kan hê,” sluit Joubert af.
KANSA gaan voort om pasiënte virtueel te ondersteun deur ons webwerf www.cansa.org.za, aanlyn ondersteuningsgroepe en -platforms, info@cansa.org.za, Tolvrye Inbelsentrum 0800 22 66 22 en WhatsApp lyne naamlik 072 197 9305 Engels en Afrikaans / 071 867 3530 Xhosa, Zulu, Sotho en Siswati.
‘n Lys van personeel aan diens sal beskikbaar gestel word op die KANSA webwerf sodat pasiënte in kontak kan bly gedurende die inperkingsperiode. Verder kan KANSA gekontak word deur ons sosiale media platforms:
30 Mar 2020 | Published under: CANSA Care Centres